फारसी के ‘मय’ को शराब के अर्थ में हिन्दी/उर्दू में ज्यों का त्यों अपना लिया गया है। इतना ही नहीं, ‘मय’ से जुड़कर अनेक शब्द बन गए हैं। मयखाना तो है ही, ‘मयकदा’ भी मयखाना ही है। मयकशी मदिरापान है तो मयकश शराब पीनेवाला है। इसी तरह शराबी के लिए मयख्वार, मयनोश और मयपरस्त शब्द भी बन गए हैं। मय-फरोश शराब बेंचने वाले को कहते हैं। ये सारे शब्द उर्दू में खूब इस्तेमाल होते हैं। हिन्दी को भी इनसे कोई परहेज़ नहीं है।